title: A Bizottság (EU) 2015/2093 végrehajtási rendelete (2015. november 18.) az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet végrehajtásáról szóló 718/2007/EK rendelet módosításáról

text:
               20.11.2015

               HU

               Az Európai Unió Hivatalos Lapja

               L 303/3

         A BIZOTTSÁG (EU) 2015/2093 VÉGREHAJTÁSI RENDELETE
   (2015. november 18.)
   az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet végrehajtásáról szóló 718/2007/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egy előcsatlakozási támogatási eszköz (IPA) (1) létrehozásáról szóló, 2006. július 17-i 1085/2006/EK tanácsi rendeletre és különösen annak 3. cikke (3) bekezdésére,
   mivel:

               (1)

               Az 1085/2006/EK rendelet (a továbbiakban: IPA-rendelet) határozza meg a tagjelölt és a potenciális tagjelölt országoknak nyújtott előcsatlakozási támogatás célkitűzéseit és alapelveit. Az előcsatlakozási támogatás végrehajtásának részletes szabályait a 718/2007/EK bizottsági rendelet tartalmazza (2).

               (2)

               Bár az IPA-rendelet 2013. december 31-ig volt hatályos, továbbra is szabályozza a 2013. december 31-ig tett költségvetési kötelezettségvállalások végrehajtását. Továbbá az Európai Parlament és a Tanács 966/2012/EU, Euratom rendeletének 212. cikke (3) kimondja, hogy az 1605/2002/EK, Euratom rendelet 166. cikkének (3) bekezdése (4) továbbra is alkalmazandó a 2018. december 31-ig elérhető költségvetési kötelezettségvállalásokra.

               (3)

               A 966/2012/EU, Euratom rendelet tette lehetővé, hogy a Bizottság külső tevékenységekhez uniós vagyonkezelői alapokat hozzon létre és irányítson. Az ilyen uniós vagyonkezelői alapok ideális módjai lehetnek az IPA rendelet célkitűzései elérését segítő előcsatlakozási támogatások végrehajtásának, különösen az átmeneti támogatási és intézményfejlesztési, valamint a regionális fejlesztési és humánerőforrás-fejlesztési alkotóelemek terén.

               (4)

               Ezért egy külső tevékenységekhez használt uniós vagyonkezelői alap lehet a megfelelő módszer a szíriai válsággal kapcsolatos támogatások végrehajtására. A szíriai válság kezdete óta Törökország figyelemreméltó erőfeszítéseket tett az egyre nagyobb számú menekült befogadásával, mely 2015. októberében elérte a kis híján 2 millió főt. Emiatt az ország nehezen tud megbirkózni a menekültek (köztük kiskorúak és kiszolgáltatott személyek) rövidtávú humanitárius szükségleteivel, emellett közép- és hosszú távú kihívásokkal is szembe kell néznie a szociális ellátás, a versenyképesség és az infrastruktúra, valamint az oktatásban való részvétel területén (beleértve a menekülteket is), különösen a legtöbb menekültet befogadó régiókban.

               (5)

               Az IPA regionális fejlesztési és humánerőforrás-fejlesztési alkotóelemeinek keretében Törökországban biztosított uniós támogatások hatékonysága javítható lenne a fent ismertetett kihívások kezelése tekintetében, amennyiben a támogatást a szíriai válság kezelésére szolgáló regionális vagyonkezelői alapon keresztül nyújtanák. a A szíriai válság kezelésére szolgáló uniós regionális alapot a C(2014) 9615 határozat (5) hozta létre 60 hónapos időtartammal. Minden, a szíriai válság kezelésére szolgáló uniós regionális alaphoz kerülő uniós pénzügyi hozzájárulás köteles megfelelni a hozzájáruló érintett pénzügyi eszközöknek, a földrajzi terjedelem tekintetében is.

               (6)

               Az IPA regionális fejlesztési alkotóeleme hozzájárulhat az 1080/2006/EK európai parlamenti és tanácsi rendeletben szereplő intézkedéstípus finanszírozásához (6). Ez az intézkedéstípus többek közt a következőket segítik elő: innováció és vállalkozói szellem; vízellátással, víz- és hulladékgazdálkodással kapcsolatos beruházások; szennyvíztisztítás és levegőminőség; oktatási beruházások, beleértve a szakképzést is; továbbá egészségügyi és szociális infrastrukturális beruházások, melyek hozzájárulnak a regionális és helyi fejlődéshez.

               (7)

               Az IPA humánerőforrás-fejlesztési alkotóeleme hozzájárulhat az 1081/2006/EK európai parlamenti és tanácsi rendelet rendeletben foglalt intézkedéstípusok finanszírozásához (7). Az intézkedéstípusok között szerepel a teljes életciklus alatti fokozott részvétel az oktatásban és képzésben, többek között a korai iskolaelhagyás csökkenésének, továbbá a jobb minőségű alap- és szakmai oktatásban és képzésben, valamint a felsőoktatásban és felsőfokú képzésben való fokozott részvétel megvalósítását célzó intézkedéseken keresztül.

               (8)

               Mindezeket figyelembe véve megfelelőnek tűnik a 966/2012/EU, Euratom rendelet 187. cikke alapján létrehozott uniós vagyonkezelői alapok használata az előcsatlakozási támogatás végrehajtásához.

               (9)

               Különösen szükséges a tervezéssel, programozással, jelentéstétellel, nyomon követéssel, a fizetési kérelmek kidolgozásával, továbbá az uniós vagyonkezelő alapból származó hozzájárulások irányításával kapcsolatos szabályok meghatározása az előcsatlakozási támogatási célkitűzésekre való törekvés során a vonatkozó programozási területeken, különös tekintettel a költségvetési végrehajtásra, a nyilvánosságra és a támogathatóságra.

               (10)

               Az ebben a rendeletben foglalt intézkedések haladéktalan alkalmazásának lehetővé tétele érdekében a rendeletnek az Európai Unió Hivatalos Lapjában való kihirdetését követő napon hatályba kell lépnie.

               (11)

               Az ebben a rendeletben előírt intézkedések összhangban állnak a 231/2014/EU európai parlamenti és tanácsi rendelet (8) 13. cikke alapján létrehozott IPA II-bizottság véleményével.

               (12)

               A 718/2007/EK rendeletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 718/2007/EK rendelet a következőképpen módosul:

               1.

               A 65. cikk a következő új, (4) bekezdéssel egészül ki:
               „(4)   Ezen alkotóelem keretében a támogatás végrehajtható egy a 966/2012/EU, Euratom parlamenti és tanácsi rendelet (9) 187. cikke alapján külső tevékenységekre képzett uniós vagyonkezelői alaphoz történő hozzájárulás (a továbbiakban: vagyonkezelői alaphoz történő hozzájárulás) formájában is, az adott programterületen belüli vonatkozó programokban megállapított célkitűzések szolgálatában.

                  (9)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).”"

               2.

               A 147. cikk (1) bekezdésének c) pontja a következőképpen módosul:

                           a)

                           a vii. alpont helyébe a következő szövegrész lép:

                                       „vii.

                                       oktatási és képzési befektetések, beleértve a szakképzést is;”

                           b)

                           A c) pont a következő viii. alponttal egészül ki:

                                       „viii.

                                       egészségügyi és szociális infrastruktúra-befektetések, melyek hozzájárulnak a regionális és a helyi fejlődéshez.”

               3.

               A szöveg a következő 159a. cikkel egészül ki:
               „159a. cikk
               Hozzájárulás egy külső tevékenységre képzett uniós vagyonkezelői alaphoz
               (1)   A területfejlesztési és humánerőforrás-fejlesztési alkotóelemek keretében, az adott programterületen belüli vonatkozó operatív programokban megállapított célkitűzések megvalósítását célzó műveletek uniós vagyonkezelői alapokhoz történő hozzájárulásokon keresztül is végrehajthatók.
               (2)   A vagyonkezelői alapokhoz történő hozzájárulások tekintetében a vonatkozó operatív program kizárólag a következő információkat tartalmazza:

                           a)

                           összefoglaló értékelés a hozzájárulások és a vagyonkezelői alap céljai közötti koherenciáról;

                           b)

                           a regionális fejlesztési alkotóelem esetében az egységes művelet prioritási tengelyével kapcsolatos információk, utalva a többi prioritási tengelyre is az elszámolható költségek tekintetében, amelyek a 966/2012/EU, Euratom rendelet 187. cikkének (7) bekezdése alapján magukban foglalhatják a vagyonkezelői alap igazgatási költségeinek egy részét;

                           c)

                           a humánerőforrás-fejlesztés alkotóelem esetében egy adott prioritási tengely alapján végrehajtott egységes műveleti intézkedésre vonatkozó információ, az elszámolható költségek tekintetében hivatkozva az érintett prioritási tengely többi intézkedésére, mely elszámolható költségek a 966/2012/EU, Euratom rendelet 187. cikkének (7) bekezdése alapján magukban foglalhatják a vagyonkezelői alap igazgatási költségeinek egy részét;

                           d)

                           a vagyonkezelői alap végső kezdeményezettként történő meghatározása;

                           e)

                           a hozzájárulás összege.

                     (3)   A 150. és 157. cikk nem alkalmazandó a vagyonkezelői alaphoz történő hozzájárulásokra.
               (4)   A vagyonkezelői alaphoz történő hozzájárulásra nem alkalmazandók a 14. cikkben meghatározott előzetes ellenőrzések; az ágazati támogatásfelügyeleti bizottságok 59., 167. és 169. cikk szerinti monitoringja; a műveletek 158. cikkben meghatározott kiválasztási folyamata; és a 166. cikkben meghatározott értékelések.
               (5)   A Bizottság és a kedvezményezett ország közötti vonatkozó finanszírozási megállapodás részletes végrehajtási szabályokat határoz meg a vagyonkezelői alaphoz történő hozzájárulást illetően. Adott esetben a vonatkozó operatív program is lefektetheti e szabályokat.
               A részletes végrehajtási szabályok különösen az alábbiakat érintik:

                           a)

                           a kedvezményezett ország hatóságainak kötelezettségei;

                           b)

                           jelentéstétel, értékelés és monitoring;

                           c)

                           rendelkezések, melyek adott esetben a hozzájárulás összegének vagy egy részének a vonatkozó programhoz történő visszatérítését teszik szükségessé a vagyonkezelői alap felszámolása esetén, a 966/2012/EU, Euratom rendelet 187. cikke (5) bekezdésének megfelelően.

                     (6)   A vagyonkezelői alaphoz történő hozzájárulással kapcsolatos kiadások a vagyonkezelői alap létrehozásának napjától elszámolhatók.
               Záráskor az igazolt költségnyilatkozatban szerepel azon hozzájárulások teljes összege, melyeknél a vagyonkezelői alap irányítótestülete 2017. december 31-ig döntést hozott az alapok egyedi tevékenységekhez való hozzárendeléséről, az adott programterületen és a vonatkozó programban meghatározott célkitűzések szolgálatában.
               (7)   A 161. cikk (1) bekezdése harmadik albekezdésének utolsó mondata nem alkalmazandó a vagyonkezelői alaphoz történő hozzájárulásra vonatkozó, 2012. december 31-ig tett költségvetési kötelezettségvállalásokból származó időközi kifizetésre vonatkozó kifizetési kérelemre.
               Az engedélyezésre jogosult nemzeti tisztviselő a 2015. december 31-ig benyújtandó igazolt költségnyilatkozatban hitelesíti, hogy a hozzájárulás kifizetésre került a vonatkozó programban meghatározott vagyonkezelői alap számára.”

         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 18-án.

            a Bizottság részéről

            az elnök

         Jean-Claude JUNCKER

      (1)  HL L 210., 2006.7.31., 82. o.

      (2)  A Bizottság 2007. június 12-i 718/2007/EK rendelete az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet végrehajtásáról (HL L 170., 2007.6.29., 1. o.).

      (3)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

      (4)  A Tanács 2002. június 25-i 1605/2002/EK, Euratom rendelete az Európai Közösségek általános költségvetésére alkalmazandó költségvetési rendeletről (HL L 248., 2002.9.16., 1. o.).

      (5)  2014. december 10-i C(2014) 9615 bizottsági határozat a szíriai válság kezelésére szolgáló uniós regionális alap, a „Madad alap” létrehozásáról.

      (6)  Az Európai Parlament és a Tanács 2006. július 5-i 1080/2006/EK rendelete az Európai Regionális Fejlesztési Alapról (HL L 210., 2006.7.31., 1. o.).

      (7)  Az Európai Parlament és a Tanács 2006. július 5-i 1081/2006/EK rendelete az Európai Szociális Alapról (HL L 210., 2006.7.31., 12. o.).

      (8)  Az Európai Parlament és a Tanács 2014. március 11-i 231/2014/EU rendelete az IPA II Előcsatlakozási Támogatási Eszköz létrehozásáról (HL L 77., 2014.3.15., 11. o.).


title: A Bizottság 1309/2014/EU végrehajtási rendelete ( 2014. december 9. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               10.12.2014

               HU

               Az Európai Unió Hivatalos Lapja

               L 353/1

         A BIZOTTSÁG 1309/2014/EU VÉGREHAJTÁSI RENDELETE
   (2014. december 9.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 9-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1337/2013/EU végrehajtási rendelete ( 2013. december 13. ) az 1169/2011/EU európai parlamenti és tanácsi rendelet alkalmazási szabályainak a friss, hűtött vagy fagyasztott sertés-, juh-, kecske- és baromfihús származási országa vagy eredete helyének feltüntetése tekintetében történő megállapításáról

text:
               14.12.2013

               HU

               Az Európai Unió Hivatalos Lapja

               L 335/19

         A BIZOTTSÁG 1337/2013/EU VÉGREHAJTÁSI RENDELETE
   (2013. december 13.)
   az 1169/2011/EU európai parlamenti és tanácsi rendelet alkalmazási szabályainak a friss, hűtött vagy fagyasztott sertés-, juh-, kecske- és baromfihús származási országa vagy eredete helyének feltüntetése tekintetében történő megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről szóló, 2011. október 25-i 1169/2011/EU európai parlamenti és tanácsi rendeletre (1) és különösen annak 26. cikke (8) bekezdésére,
   mivel:

               (1)

               Az 1169/2011/EU rendelet 26. cikkének (2) bekezdése kimondja, hogy a XI. mellékletben felsorolt Kombinált Nómenklatúra-kódok alá tartozó hús, azaz a friss, hűtött vagy fagyasztott sertés-, juh-, kecske- és baromfihús esetében kötelező feltüntetni a származási országot vagy az eredet helyét.

               (2)

               Egyensúlyt kell teremteni a fogyasztók tájékoztatás iránti igénye, valamint ennek a gazdasági szereplők és a tagállami hatóságok számára jelentett többletköltségei között, amelyek a termék végső árát alakítják. A hatásvizsgálat és egy a Bizottság megbízásából készített tanulmány több lehetőséget is megvizsgált a származási ország vagy eredet helyének feltüntetése tekintetében, figyelemmel az állatok legfontosabb életszakaszaira. Az eredmények azt mutatják, hogy a fogyasztók mindenekelőtt az állat nevelésének helyére vonatkozó információt igénylik. Ugyanakkor az állat születési helyére vonatkozó információ kötelező megadása új, további költségekkel járó nyomonkövetési rendszerek létrehozását tenné szükségessé a gazdaságok szintjén, míg a vágás helyének a címkén való feltüntetése mérsékeltebb költségekkel jár, és értékes információt nyújt a fogyasztónak. Ami a földrajzi elhelyezkedést illeti, bebizonyosodott, hogy a fogyasztók számára a legfontosabb a tagállam vagy harmadik ország feltüntetése.

               (3)

               Az 1169/2011/EU rendelet egy élelmiszer „származási országának” fogalmát a 2913/92/EGK tanácsi rendelet (2) 23–26. cikkével összhangban határozza meg. Az állati termékek esetében ez a fogalom arra az országra utal, amelyben a terméket teljes egészében előállították; ez a húsra vonatkoztatva azt az országot jelenti, ahol az állat született, nevelkedett és ahol levágták. Ha több ország is érintett egy élelmiszer előállításában, az említett fogalom arra az országra utal, amelyben a termékeket az utolsó lényeges és gazdaságilag indokolt feldolgozásnak vagy megmunkálásnak alávetették. E fogalom olyan helyzetekben történő alkalmazása, amikor a hús különböző országokban született, nevelt és levágott állatokból származik, nem tájékoztatja a fogyasztókat megfelelően a hús eredetéről. Ezért minden ilyen esetben elő kell írni, hogy a címkén tüntessék fel azt a tagállamot vagy harmadik országot, ahol az állat egy – az adott faj esetében szokásos állattartási ciklus jelentős részét képviselő – ideig nevelkedett, valamint azt a tagállamot vagy harmadik országot, ahol az állatot levágták. A „származás” kifejezést az egyetlen tagállamban vagy harmadik országban született, nevelt és levágott állatokból, tehát teljes egészében egyetlen tagállamban vagy harmadik országban nyert hús esetében történő használatra kell fenntartani.

               (4)

               Azokban az esetekben, amikor az állat több tagállamban vagy harmadik országban nevelkedett, és a tartási időszak egyikben sem tekinthető jelentősnek, az állattartás helyét oly módon kell megjelölni, hogy a fogyasztók igényei jobban teljesüljenek, és a címke se legyen szükségtelenül bonyolult.

               (5)

               Ezenkívül szabályokat kell megállapítani a különböző tagállamokban vagy harmadik országokban nevelt és levágott, azonos vagy különböző fajú állatokból nyert húsdarabokat tartalmazó csomagokra vonatkozóan.

               (6)

               Ez a címkézési rendszer nyomonkövetési szabályokat ír elő a hús termelésének és forgalmazásának minden, a vágástól a csomagolásig terjedő szakaszára, a címkézett húson annak az állatnak vagy állatcsoportnak a megjelölése érdekében, amelyekből a hús származik.

               (7)

               Külön szabályokat kell biztosítani a harmadik országokból importált húsra vonatkozóan, amennyiben a szükséges információk a címkén nem szerepelnek.

               (8)

               Tekintettel a darált hús és a húsnyesedék termelési folyamatainak jellegzetességeire, a piaci szereplők számára egyszerűsített jelzések használatát kell lehetővé tenni.

               (9)

               Mivel az e rendelet alapján nyújtandó tájékoztatás kereskedelmi érdekeket érint, az élelmiszer-ipari vállalkozók számára lehetőséget kell biztosítani arra, hogy a címkén a kötelező információk mellett a hús származására utaló más elemeket is feltüntessenek.

               (10)

               Mivel az 1169/2011/EU rendelet vonatkozó rendelkezései 2014. december 13-tól alkalmazandók, és az említett rendelet 47. cikke a végrehajtási szabályoknak minden naptári év április 1-jétől kezdődő alkalmazásáról rendelkezik, e rendeletet 2015. április 1-jétől kell alkalmazni.

               (11)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Tárgy és hatály
   E rendelet szabályokat határoz meg az 1169/2011/EU rendelet XI. mellékletében felsorolt Kombinált Nómenklatúra-kódok alá tartozó friss, hűtött vagy fagyasztott sertéshús, juhhús, kecskehús és baromfihús származási országának vagy eredete helyének feltüntetésére vonatkozóan.
   2. cikk
   Fogalommeghatározások
   (1)   E rendelet a 178/2002/EK európai parlamenti és tanácsi rendelet (3) 3. cikkének 3. pontjában meghatározott „élelmiszer-ipari vállalkozó”, a 852/2004/EK európai parlamenti és tanácsi rendelet (4) 2. cikke (1) bekezdésének c) pontjában meghatározott „létesítmény”, valamint a 853/2004/EK európai parlamenti és tanácsi rendelet (5) I. mellékletének 1.13., 1.16. és 1.17. pontjában meghatározott „darált hús”, „vágóhíd” és „darabolóüzem” fogalmakat alkalmazza.
   (2)   E rendelet alkalmazásában továbbá:

               a)

               „húsnyesedék” az 1169/2011/EU rendelet XI. mellékletében felsorolt Kombinált Nómenklatúra-kódok alá tartozó, emberi fogyasztásra alkalmasnak minősített apró húsdarabkák, amelyek kizárólag a bontás során, a hasított testek kicsontozása vagy a hús darabolása során jöttek létre;

               b)

               „tétel” az 1169/2011/EU rendelet XI. mellékletben felsorolt Kombinált Nómenklatúra-kódok alá tartozó, egyetlen fajból nyert, csontos vagy csontozott, akár darabolt vagy darált hús, gyakorlatilag azonos körülmények között darabolva, darálva vagy csomagolva.

         3. cikk
   Nyomonkövethetőség
   (1)   Az élelmiszer-ipari vállalkozók az 1. cikkben említett hús termelésének és a forgalmazásának minden szakaszára vonatkozóan azonosítási és nyilvántartási rendszert vezetnek be és alkalmaznak.
   (2)   Az említett rendszert oly módon kell alkalmazni, hogy biztosítsa:

               a)

               a hús és a között az állat vagy állatcsoport közötti megfelelést, amelyből a hús származik; a vágás szakaszában e megfeleltetés a vágóhíd felelőssége; valamint

               b)

               az 5., a 6. és a 7. cikkben említett jelzésekkel kapcsolatos megfelelő információk a hússal együtt történő továbbítását a termelés és a forgalmazás későbbi szakaszaiban érintett gazdasági szereplők számára.

         Minden élelmiszer-ipari vállalkozó a termelés és a forgalmazás azon szakaszában felelős az első albekezdésben meghatározott azonosítási és nyilvántartási rendszer alkalmazásáért, amelyben érintett.
   A fogyasztónak vagy a közétkeztetésben működő gazdasági szereplőnek szállított hús és a tétel azonosító száma, valamint a csomagot vagy a címkézett tételt alkotó hús megfelelő tétele vagy tételei közötti megfelelést a húst az 5., 6. és 7. cikkben foglaltak szerint csomagoló vagy címkéző élelmiszer-ipari vállalkozó biztosítja. Valamennyi, ugyanazzal az azonosító tételszámmal rendelkező csomagon azonos jelzéseket kell feltüntetni, az 5., 6., vagy 7. cikk szerint.
   (3)   Az (1) bekezdésben említett rendszer különösen az állatok, a hasított testek vagy a darabolt húsok élelmiszer-ipari vállalkozó létesítményébe történő érkezésének és az onnan történő elszállításának időpontját rögzíti, és biztosítja az érkezések és elszállítások közötti megfelelést.
   4. cikk
   Az állatok csoportja
   (1)   A 3. cikkben említett állatcsoport méretét az alábbiak határozzák meg:

               a)

               a hasított testek darabolása során az együtt darabolt hasított testek száma, amelyek az érintett darabolóüzemben egy tételt alkotnak;

               b)

               a további darabolás vagy aprítás/darálás során azon hasított testek száma, amelyek húsa az érintett daraboló- vagy darálóüzemben egy tételt alkot.

         (2)   Egy tétel mérete nem haladhatja meg egy létesítmény egy napi termelését.
   (3)   Kivéve azokat az eseteket, amelyekben a 7. cikk alkalmazandó, a tételek összeállítása során a hús darabolását vagy darálását végző létesítmények gondoskodnak arról, hogy az egy tételben található valamennyi hasított test megfeleljen azoknak állatoknak, amelyek húsára az 5. cikk (1) vagy (2) bekezdése szerint azonos címkézési jelzéseket kell alkalmazni.
   5. cikk
   A hús címkézése
   (1)   Az 1. cikkben említett, a végső fogyasztónak vagy a közétkeztetésben működő gazdasági szereplőnek szánt hús címkéjén a következők szerepelnek:

               a)

               az a tagállam vagy harmadik ország, ahol az állat nevelkedett: „Az állattartás helye: (tagállam vagy harmadik ország)”, a következő feltételek szerint:

                           i.

                           sertések esetében:

                                       —

                                       ha az állatot 6 hónapnál idősebb korában vágják le, az a tagállam vagy harmadik ország, ahol az állatot az utolsó, legalább négy hónapos időszakban tartották,

                                       —

                                       ha az állat elérte a legalább 80 kilogramm élősúlyt, és 6 hónapnál fiatalabb korában vágják le, az a tagállam vagy harmadik ország, ahol az állatot az azt követő időszakban tartották, amikor elérte a 30 kilogramm élősúlyt,

                                       —

                                       ha az állat nem érte el a 80 kilogramm élősúlyt, és 6 hónapnál fiatalabb korában vágják le, az a tagállam vagy harmadik ország, ahol az állatot a teljes időszakban tartották;

                           ii.

                           juhok és kecskék esetében: az a tagállam vagy harmadik ország, ahol az állatot az utolsó, legalább hat hónapos időszakban tartották, vagy abban az esetben, ha az állatot 6 hónapnál fiatalabb korában vágják le, az a tagállam vagy harmadik ország, ahol az állatot a teljes időszakban tartották;

                           iii.

                           baromfik esetében: az a tagállam vagy harmadik ország, ahol az állatot az utolsó, legalább egy hónapos időszakban tartották, vagy abban az esetben, ha az állatot egy hónapnál fiatalabb korában vágják le, az a tagállam vagy harmadik ország, ahol az állatot az azt követő teljes időszakban tartották, amikor hízlalásra került;

               b)

               az a tagállam vagy harmadik ország, ahol a vágást végezték: „A vágás helye: (tagállam vagy harmadik ország)”; valamint

               c)

               a fogyasztónak vagy a közétkeztetésben működő gazdasági szereplőnek szállított hús azonosító tételszáma.

         Ha az a) pontban említett tartási időszak az állat nevelkedése szerinti egyik tagállamban vagy harmadik országban sem megfelelő hosszúságú, az a) pontban említett szöveg helyébe „Az állattartás helye: az Európai Unió több tagállama”, vagy ha a húst vagy az állatokat az Unióba importálták, „Az állattartás helye: több Európai Unión kívüli ország” vagy „Az állattartás helye: az Európai Unió több tagállama és több Európai Unión kívüli ország” szöveg lép.
   Ha azonban az a) pontban említett tartási időszak az állat nevelkedése szerinti egyik tagállamban vagy harmadik országban sem megfelelő hosszúságú, az a) pontban említett szöveg helyébe „Az állattartás helye: (tagállamok vagy harmadik országok felsorolása, ahol az állat nevelkedett)” szöveg léphet, amennyiben az élelmiszer-ipari vállalkozó hitelt érdemlően bizonyítja az illetékes hatóság számára, hogy az állat ezekben a tagállamokban vagy harmadik országokban nevelkedett.
   (2)   Az (1) bekezdés a) és b) pontjában meghatározott szövegek helyébe a „Származási hely: (tagállam vagy harmadik ország)” szöveg léphet, amennyiben az élelmiszer-ipari vállalkozó hitelt érdemlően bizonyítja az illetékes hatóság számára, hogy az 1. cikkben említett hús olyan állatból származik, amely egyetlen tagállamban vagy harmadik országban született, nevelkedett és került vágásra.
   (3)   Amennyiben a fogyasztónak vagy közétkeztetésben működő gazdasági szereplőnek szánt, ugyanazon csomagban elhelyezett több, azonos vagy különböző fajból származó húsdarabra az (1) és (2) bekezdés értelmében különböző címkézési előírások vonatkoznak, a címkén fel kell tüntetni:

               a)

               valamennyi faj esetében a megfelelő tagállamok vagy harmadik országok felsorolását az (1) és (2) bekezdés szerint;

               b)

               a fogyasztónak vagy a közétkeztetésben működő gazdasági szereplőnek szállított hús azonosító tételszámát.

         6. cikk
   A harmadik országokból származó húsra vonatkozó eltérés
   Az 5. cikk (1) bekezdésének a) pontjától eltérve az 1. cikkben említett, uniós piacon történő forgalomba hozatalra importált azon hús címkéjén, amelyre vonatkozóan az 5. cikk (1) bekezdésének a) pontjában előírt információ nem áll rendelkezésre, a következő szöveget kell feltüntetni: „Az állattartás helye: az Európai Unión kívül” és „A vágás helye: (a harmadik ország, ahol az állatot levágták)”.
   7. cikk
   A darált húsra és a húsnyesedékre vonatkozó eltérés
   Az 5. cikk (1) bekezdésének a) és b) pontjától, az 5. cikk (2) bekezdésétől és a 6. cikktől eltérve a darált hús és a húsnyesedék esetében a címkén az alábbiakat lehet feltüntetni:

               a)

               „Származási hely: Európai Unió”, amennyiben a darált hús vagy a húsnyesedék kizárólag különböző uniós tagállamokban született, nevelt és levágott állatok húsából származik;

               b)

               „Az állattartás és a vágás helye: Európai Unió”, ha a darált hús vagy a húsnyesedék kizárólag különböző uniós tagállamokban nevelt és levágott állatok húsából származik;

               c)

               „Az állattartás és a vágás helye: az Európai Unión kívül”, ha a darált hús vagy a húsnyesedék kizárólag az Unióba importált állatok húsából származik;

               d)

               „Az állattartás helye: az Európai Unión kívül” és „A vágás helye: Európai Unió”, amennyiben a darált hús vagy a húsnyesedék kizárólag az Unióba vágás céljából importált és egy vagy több uniós tagállamban levágott állatok húsából származik;

               e)

               „Az állattartás és a vágás helye: Európai Unió és az Európai Unión kívül”, ha a darált hús vagy a húsnyesedék előállítása:

                           i.

                           egy uniós vagy több uniós tagállamban nevelt és levágott állatok húsából és az Unióba importált húsból; vagy

                           ii.

                           az Unióba importált és egy vagy több uniós tagállamban levágott állatok húsából történt.

         8. cikk
   Önkéntes kiegészítő információk a címkén
   Az élelmiszer-ipari vállalkozók a hús származási helyére vonatkozó további információkkal egészíthetik ki az 5., 6. vagy 7. cikkben említett szövegeket.
   A első bekezdésben említett további információk nem állhatnak ellentmondásban az 5., 6. vagy 7. cikkben említett szövegekkel, és meg kell felelniük az 1169/2011/EU rendelet V. fejezetében foglalt szabályoknak.
   9. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2015. április 1-jétől kell alkalmazni. A rendelet nem vonatkozik az uniós piacon 2015. április 1-jét megelőzően jogszerűen forgalomba hozott húsra, a készletek kimerüléséig.
   Ez a rendelet teljes egészében kötelező és közvetlenül alkalmazandó valamennyi tagállamban.

      Kelt Brüsszelben, 2013. december 13-án.

            a Bizottság részéről

            az elnök

         José Manuel BARROSO

      (1)  HL L 304., 2011.11.22., 18. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      (3)  Az Európai Parlament és a Tanács 2002. január 28-i 178/2002/EK rendelete az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról (HL L 31., 2002.2.1., 1. o.).

      (4)  Az Európai Parlament és a Tanács 2004. április 29-i 852/2004/EK rendelete az élelmiszer-higiéniáról (HL L 139., 2004.4.30., 1. o.).

      (5)  Az Európai Parlament és a Tanács 2004. április 29-i 853/2004/EK rendelete az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).


title: A Tanács 907/2011/EU végrehajtási rendelete ( 2011. szeptember 6. ) a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszüntetéséről szóló 1105/2010/EU végrehajtási rendelet módosításáról

text:
               9.9.2011

               HU

               Az Európai Unió Hivatalos Lapja

               L 232/29

         A TANÁCS 907/2011/EU VÉGREHAJTÁSI RENDELETE
   (2011. szeptember 6.)
   a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszüntetéséről szóló 1105/2010/EU végrehajtási rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 9. cikkére,
   tekintettel a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszüntetéséről szóló, 2010. november 29-i 1105/2010/EU tanácsi végrehajtási rendeletre (2) és különösen annak 4. cikkére,
   tekintettel az Európai Bizottságnak (a továbbiakban: Bizottság) a tanácsadó bizottsággal folytatott konzultációt követően benyújtott javaslatára,
   mivel:
   A.   HATÁLYOS INTÉZKEDÉSEK

               (1)

               Az 1105/2010/EU végrehajtási rendelettel a Tanács végleges dömpingellenes vámot vetett ki a jelenleg az 5402 20 00 KN-kód alá tartozó, a Kínai Népköztársaságból (a továbbiakban: Kína) származó, kiskereskedelmi kiszerelésben nem értékesített, (a varrócérnától különböző) nagy szakítószilárdságú poliészterszál behozatalára, beleértve a legfeljebb 67 decitex finomságú számú monofil szálat is.

               (2)

               Tekintettel a dömpingellenes vám kivetéséhez vezető vizsgálatban (a továbbiakban: eredeti vizsgálat) érintett kínai együttműködő exportáló gyártók nagy számára, a kínai exportáló gyártók közül mintavételre került sor, és a mintába felvett vállalatok esetében 0–5,5 % közötti egyedi vámtételt, a mintába be nem került egyéb együttműködő vállalatok esetében pedig 5,3 %-os vámtételt állapítottak meg. Az alaprendelet 17. cikkének (3) bekezdése értelmében a mintában nem szereplő két együttműködő vállalatnak egyedi vizsgálatot biztosítottak, esetükben 0 %-os és 9,8 % vámtételt állapítottak meg. Minden más kínai vállalatra 9,8 %-os vámot vetettek ki.

               (3)

               Az 1105/2010/EU végrehajtási rendelet 4. cikke lehetővé teszi az ugyanezen cikkben meghatározott feltételeknek megfelelő új kínai exportáló gyártók számára, hogy a mintába fel nem vett együttműködő vállalatokra alkalmazandó (5,3 %-os) vámtételben részesüljenek.

         B.   ÚJ EXPORTÁLÓ GYÁRTÓK ÁLTAL BENYÚJTOTT KÉRELMEK

               (4)

               Két vállalat (a továbbiakban: kérelmezők) kérelmezte, hogy az új exportáló gyártóknak járó elbánásban részesülhessen.

               (5)

               Vizsgálatra került sor annak megállapítására, hogy az egyes kérelmezők megfelelnek-e az új exportáló gyártóknak járó elbánás megadására vonatkozó, az 1105/2010/EU végrehajtási rendelet 4. cikkében megállapított feltételeknek, ellenőrizve, hogy a kérelmező:

                           —

                           gyártója-e az érintett kínai terméknek,

                           —

                           az intézkedések alapjául szolgáló vizsgálati időszak során (2008. július 1-jétől2009. június 30-ig) nem exportálta az érintett terméket az Unióba,

                           —

                           nem áll kapcsolatban a Kínai Népköztársaság azon exportőreivel vagy gyártóival, amelyekre a fenti rendelettel elrendelt intézkedéseket alkalmazni kell,

                           —

                           az érintett terméket az Unióba ténylegesen csak az intézkedések alapjául szolgáló vizsgálati időszak után exportálta, vagy visszavonhatatlan szerződéses kötelezettséget vállalt jelentős mennyiségnek az Unióba történő kivitelére.

               (6)

               A Bizottság kérdőívet küldött a kérelmezőknek, akiktől azt kérte, hogy szolgáltassanak bizonyítékot arra vonatkozóan, hogy megfelelnek a fent említett követelményeknek.

               (7)

               A Bizottság minden olyan információt begyűjtött és ellenőrzött, amelyet szükségesnek ítélt annak megállapításához, hogy a kérelmező megfelel-e az 1105/2010/EU végrehajtási rendelet 4. cikkében megállapított követelménynek. Az alábbi két kérelmező telephelyein tettek ellenőrző látogatásokat:

                           —

                           Jiangsu Hengli Chemical Fibre Co. Ltd,

                           —

                           Amann Twisting Yancheng Co. Ltd.

         C.   MEGÁLLAPÍTÁSOK

               (8)

               Az egyik kérelmező, a Jiangsu Hengli Chemical Fibre Co. Ltd esetében a benyújtott információk vizsgálata azt mutatta, hogy a vállalat elegendő bizonyítékot szolgáltatott arra nézve, hogy eleget tesz az 1105/2010/EU végrehajtási rendelet 4. cikkében megállapított követelményeknek. Ezért az 1105/2010/EU végrehajtási rendelet 4. cikkének megfelelően e kérelmezőre alkalmazható a mintában nem szereplő együttműködő vállalatokra érvényes, súlyozott átlaggal számított vámtétel (azaz 5,3 %), és a kérelmezőt fel kell venni az exportáló gyártóknak az említett rendelet 1. cikkének (2) bekezdésében szereplő felsorolásába.

               (9)

               A másik kérelmező, az Amann Twisting Yancheng Co. Ltd esetében a benyújtott információk vizsgálata azt mutatta, hogy a vállalat nem szolgáltatott elegendő bizonyítékot arra nézve, hogy eleget tesz az 1105/2010/EU végrehajtási rendelet 4. cikkében megállapított feltételeknek. A vizsgálat feltárta továbbá, hogy a gyártásban használt fő nyersanyagot, a nagy szakítószilárdságú poliészterszálat nem a kérelmező gyártja, hanem független beszállítóktól vásárolja. A fonást – beleértve a sodrást is – a kérelmező különböző gyártási lépéseken keresztül oldotta meg, végül az érintett termék termékmeghatározása szerint exportálta. Mivel a kérelmező nem gyártotta az érintett terméket, csak feldolgozta azt, arra a következtetésre jutottak, hogy az Amann Twisting Yancheng Co. Ltd nem tekinthető az érintett termék gyártójának. Ezért nem teljesíti az új exportáló gyártóknak járó elbánásra vonatkozó azon követelményt, miszerint a kérelmező vállalatnak az érintett termék „gyártójának” kell lennie.

               (10)

               Az új exportáló gyártóknak járó elbánás iránti kérelme ezért elutasításra került.

         D.   AZ EGYÉNI VÁMTÉTELEKBEN RÉSZESÜLŐ VÁLLALATOK JEGYZÉKÉNEK MÓDOSÍTÁSA

               (11)

               Figyelembe véve a vizsgálatnak a fenti (8) preambulumbekezdésben említett megállapításait, a Jiangsu Hengli Chemical Fibre Co. Ltd vállalatot 5,3 %-os vámtétellel fel kell venni az 1105/2010/EU végrehajtási rendelet 1. cikkének (2) bekezdésében említett egyéni vállalatok jegyzékébe.

               (12)

               A Bizottság tájékoztatta a kérelmezőket és az uniós gazdasági ágazatot a vizsgálat megállapításairól, és lehetőséget adott észrevételek benyújtására.

               (13)

               Az érintett felek érveit és beadványait megvizsgálták, és amennyiben azok jogosak voltak, kellően figyelembe vették,

         ELFOGADTA EZT A RENDELETET:
   1. cikk
   Az 1105/2010/EU végrehajtási rendelet 1. cikke (2) bekezdésében említett melléklet helyébe az alábbi melléklet lép:

         „MELLÉKLET

            A MINTÁBAN NEM SZEREPLŐ EGYÜTTMŰKÖDŐ KÍNAI EXPORTÁLÓ GYÁRTÓK

            A977-es TARIC-kiegészítő kód

                     A vállalat neve

                     Város

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi”

   2. cikk
   Ez a rendelet az Európai Unió Hivatalos Lapjában való közzétételét követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 6-án.

            a Tanács részéről

            az elnök

         M. DOWGIELEWICZ

      (1)  HL L 343., 2009.12.22., 51. o.

      (2)  HL L 315., 2010.12.1., 1. o.


title: A Bizottság (EU) 2016/1380 végrehajtási rendelete (2016. augusztus 16.) az (EU) 2015/2446 felhatalmazáson alapuló rendelet 55. cikke (2) bekezdésének a) pontjától az Ecuadorból származó tonhalra vonatkozó regionális kumulációra alkalmazandó származási szabályok tekintetében történő eltérésről

text:
               17.8.2016

               HU

               Az Európai Unió Hivatalos Lapja

               L 222/4

         A BIZOTTSÁG (EU) 2016/1380 VÉGREHAJTÁSI RENDELETE
   (2016. augusztus 16.)
   az (EU) 2015/2446 felhatalmazáson alapuló rendelet 55. cikke (2) bekezdésének a) pontjától az Ecuadorból származó tonhalra vonatkozó regionális kumulációra alkalmazandó származási szabályok tekintetében történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 64. cikke (6) bekezdésére és 66. cikke b) pontjára,
   mivel:

               (1)

               Az 1384/2014/EU európai parlamenti és tanácsi rendelettel (2) az Unió és Ecuador közötti kereskedelem szükségtelen zavarainak elkerülése érdekében az Unió az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz (3) csatolt, Ecuador csatlakozásáról szóló jegyzőkönyv 2014. december 12-i parafálását követően átmeneti kölcsönös megállapodásként 2015. január 1-jétől2016. december 31-ig vámkedvezményeket biztosított Ecuador számára.

               (2)

               Az 1384/2014/EU rendelettel biztosított kedvezmények céljából a Bolíviát, Kolumbiát, Costa Ricát, Ecuadort, Salvadort, Guatemalát, Hondurast, Nicaraguát, Panamát, Perut és Venezuelát magában foglaló országcsoporton belüli regionális kumulációra vonatkozó szabályokat is tartalmazó 2454/93/EGK bizottsági rendelet (4) I. része IV. címe 2. fejezetének 1. szakaszában megállapított származási szabályok alkalmazandók. 2014. január 1-je óta regionális kumuláció csak egyazon regionális csoporton belül alkalmazható azokra az országokra, amelyek az Unióba irányuló export idején a 978/2012/EU európai parlamenti és tanácsi rendelet (5) értelmében az általános tarifális preferenciák rendszerének kedvezményezettjei.

               (3)

               2016. május 1-jei hatállyal a 2454/93/EGK rendelet hatályát vesztette, és az Ecuadorból származó árukra biztosított vámkedvezmények céljából alkalmazandó származási szabályokat ezen időpont óta az (EU) 2015/2446 bizottsági felhatalmazáson alapuló rendelet (6) II. címe 2. fejezete 2. szakaszának 2. és 3. alszakasza, valamint az (EU) 2015/2447 bizottsági végrehajtási rendelet (7) II. címe 2. fejezete 2. szakaszának 2–9. alszakasza állapítja meg. Az (EU) 2015/2446 felhatalmazáson alapuló rendelet a kumuláció tekintetében ugyanazokról a szabályokról rendelkezik, mint a 2454/93/EGK rendelet.

               (4)

               2016. január 1-jétől az Ecuadorral azonos regionális csoportba tartozó Kolumbia, Peru, Costa Rica, Salvador, Guatemala, Honduras, Nicaragua és Panama már nem tartoznak az általános tarifális preferenciák rendszerének kedvezményezett országai közé. Ennek következtében 2016. január 1-jétől a Harmonizált Áruleíró- és Kódrendszer (HR) 1604 14 alszáma alá sorolt elkészített vagy konzervált tonhal és csíkos hasú tonhal (skipjack), valamint a Kombinált Nómenklatúra (KN) 1604 20 70 alszáma alá sorolt elkészített vagy konzervált tonhal, csíkos hasú tonhal (skipjack) vagy más, az Euthynnus nemhez tartozó hal az 1384/2014/EU rendelet által biztosított vámkedvezmények céljából az említett országokkal alkalmazott regionális kumuláció keretében nem tekinthető Ecuadorból származónak.

               (5)

               2016. április 4-én Ecuador a preferenciális származási szabályoktól való eltérés iránti kérelmet nyújtott be annak érdekében, hogy az ecuadori halfeldolgozó ágazat az 1604 14 HR-alszám alá sorolt elkészített vagy konzervált tonhal és csíkos hasú tonhal (skipjack), valamint az 1604 20 70 KN-alszám alá sorolt elkészített vagy konzervált tonhal, csíkos hasú tonhal (skipjack) vagy más, az Euthynnus nemhez tartozó hal származásának meghatározásához a Kolumbiából, Peruból, Costa Ricából, Salvadorból, Guatemalából, Hondurasból, Nicaraguából és Panamából származó anyagokat a regionális kumuláció alapján Ecuadorból származónak tekinthesse. Az eltérés alkalmazását Ecuador 2016. január 1-jétől kérelmezte. Az eredeti kérelem tárgyában 2016. június 30-án kiegészítő információkat nyújtott be.

               (6)

               Eltérés iránti kérelmében Ecuador kifejtette, hogy az általa az Unióba exportált elkészített és konzervált tonhal előállításához jelentős mennyiségű nyers tonhalat szerez be Közép-Amerika országaiból és az Andok Közösség országaiból. Az egyazon regionális csoportba tartozó országokkal való kumuláció lehetősége nélkül a származó elkészített és konzervált tonhal Unióba irányuló ecuadori exportja 30 %-kal csökkenne.

               (7)

               Időközben, 2016. április 16-án 7,8 erősségű földrengés sújtotta Ecuador part menti területeit. Manabí tartományt és Manta térségét, ahol az ecuadori halászati ágazat legnagyobb része működik, súlyosan érintette a földrengés. Jelentős, többek között a kulcsfontosságú infrastruktúrát ért anyagi kárról is beszámoltak, ami súlyosbítja az ecuadori halfeldolgozó ágazat helyzetét.

               (8)

               A körülményekre, az Ecuador kérelmében közölt indokokra és a földrengés halfeldolgozó ágazatra kifejtett további kedvezőtlen hatására tekintettel Ecuadorra – a 952/2013/EU rendelet 64. cikke (6) bekezdése második albekezdése a) pontjának megfelelően – az (EU) 2015/2446 felhatalmazáson alapuló rendelet 55. cikke (2) bekezdésének a) pontjában foglalt követelménytől való átmeneti eltérésnek kell vonatkoznia. Következésképp a Kolumbiából, Peruból, Costa Ricából, Salvadorból, Guatemalából, Hondurasból, Nicaraguából és Panamából származó, az 1604 14 HR-alszám alá sorolt elkészített vagy konzervált tonhal és csíkos hasú tonhal (skipjack), valamint az 1604 20 70 KN-alszám alá sorolt elkészített vagy konzervált tonhal, csíkos hasú tonhal (skipjack) vagy más, az Euthynnus nemhez tartozó hal előállításához használt anyagokat Ecuadorból származónak kell tekinteni, amennyiben bizonyos feltételek teljesülnek.

               (9)

               A kereskedelem megszakadásának elkerülése, valamint az Ecuador számára az 1384/2014/EU rendelet alapján biztosított vámkedvezményekre vonatkozó célkitűzések megvalósítása érdekében az átmeneti eltérésnek a 2016. január 1. és december 31. közötti időszakra kell vonatkoznia.

               (10)

               A Kolumbiából, Peruból, Costa Ricából, Salvadorból, Guatemalából, Hondurasból, Nicaraguából és Panamából származó anyagok vonatkozásában esetlegesen használható származási igazolásra tekintettel az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban, illetve az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásban (8) előírt származási igazolás alapján is alkalmazható kumuláció.

               (11)

               Annak biztosítása érdekében, hogy a kumuláció Kolumbiával, Peruval, Costa Ricával, Salvadorral, Guatemalával, Hondurasszal, Nicaraguával és Panamával történő alkalmazásához szükséges intézkedések megfelelően működjenek, Ecuadornak gondoskodnia kell arról, hogy igazgatási együttműködési intézkedések legyenek érvényben.

               (12)

               Az eltérés működésének hatékony ellenőrzése érdekében elő kell írni az ecuadori hatóságok számára, hogy az eltérés alkalmazásának végén közöljék a Bizottsággal az eltérés keretében kiállított „FORM A” származási bizonyítványok eltérésre vonatkozó részleteit.

               (13)

               Az eltérés végrehajtása további késedelmének elkerülése érdekében e rendeletnek sürgősen hatályba kell lépnie.

               (14)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   (1)   A 2454/93/EGK rendelet 86. cikke (1) bekezdésének b) pontjában említett kumuláció céljából és ugyanazon rendelet 86. cikke (2) bekezdésének a) pontjától eltérve Ecuador a 2016. január 1. és április 30. közötti időszakban jogosult arra, hogy Kolumbiából, Peruból, Costa Ricából, Salvadorból, Guatemalából, Hondurasból, Nicaraguából vagy Panamából származó anyagokat használjon az 1604 14 HR-alszám alá sorolt elkészített vagy konzervált tonhal és csíkos hasú tonhal (skipjack), valamint az 1604 20 70 KN-alszám alá sorolt elkészített vagy konzervált tonhal, csíkos hasú tonhal (skipjack) vagy más, az Euthynnus nemhez tartozó hal előállításához.
   Az első albekezdésben említett termékek származási igazolását a 2454/93/EGK rendelet 97 l. cikkének megfelelően kell kidolgozni.
   (2)   Az (EU) 2015/2446 felhatalmazáson alapuló rendelet 55. cikke (1) bekezdésének b) pontjában említett kumuláció céljából és ugyanazon rendelet 55. cikke (2) bekezdésének a) pontjától eltérve Ecuador a 2016. május 1. és december 31. közötti időszakban jogosult arra, hogy Kolumbiából, Peruból, Costa Ricából, Salvadorból, Guatemalából, Hondurasból, Nicaraguából vagy Panamából származó anyagokat használjon az 1604 14 HR-alszám alá sorolt elkészített vagy konzervált tonhal és csíkos hasú tonhal (skipjack), valamint az 1604 20 70 KN-alszám alá sorolt elkészített vagy konzervált tonhal, csíkos hasú tonhal (skipjack) vagy más, az Euthynnus nemhez tartozó hal előállításához.
   Az első albekezdésben említett termékek származási igazolását az (EU) 2015/2447 végrehajtási rendelet 76. cikkének rendelkezéseivel összhangban kell kidolgozni.
   (3)   Az (1) és (2) bekezdésben említett termékekre vonatkozóan „FORM A” származási bizonyítvány kiállítására felkért ecuadori illetékes hatóságok – az egyrészről az Európai Unió és tagállamai, másrészről Kolumbia és Peru közötti kereskedelmi megállapodás, illetve az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás rendelkezéseivel összhangban – a kolumbiai, perui, Costa Rica-i, salvadori, guatemalai, hondurasi, nicaraguai vagy panamai illetékes hatóságok által kiállított „EUR 1” szállítási bizonyítványra is hagyatkozhatnak.
   (4)   Ecuador gondoskodik arról, hogy a kumuláció Kolumbiával, Peruval, Costa Ricával, Salvadorral, Guatemalával, Hondurasszal, Nicaraguával vagy Panamával történő alkalmazásához szükséges igazgatási együttműködési intézkedések legyenek érvényben.
   (5)   Úgy tekintendő, hogy az (EU) 2015/2447 végrehajtási rendelet 74. cikke (2) bekezdésének a) pontjában a „különleges körülmények”-re utaló hivatkozás azokra az (1) és (2) bekezdésben említett termékekre alkalmazandó, amelyekhez nem állítottak ki „FORM A” származási bizonyítványt a kivitelkor.
   2. cikk
   Az ecuadori illetékes hatóságok 2017. január 31-ig kimutatást juttatnak el a Bizottságnak azokról a mennyiségekről és értékekről, amelyek vonatkozásában „FORM A” származási bizonyítványt állítottak ki az 1. cikk (1) és (2) bekezdésében említett eltérés céljából, valamint eljuttatják a bizonyítványok sorszámát.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 16-án.

            a Bizottság részéről

            az elnök

         Jean-Claude JUNCKER

      (1)  HL L 269., 2013.10.10., 1. o.

      (2)  Az Európai Parlament és a Tanács 2014. december 18-i 1384/2014/EU rendelete az Ecuadorból származó árukra vonatkozó tarifális elbánásról (HL L 372., 2014.12.30., 5. o.).

      (3)  HL L 354., 2012.12.21., 3. o.

      (4)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).

      (5)  Az Európai Parlament és a Tanács 2012. október 25-i 978/2012/EU rendelete az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről (HL L 303., 2012.10.31., 1. o.).

      (6)  A Bizottság 2015. július 28-i (EU) 2015/2446 felhatalmazáson alapuló rendelete a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).

      (7)  A Bizottság 2015. november 24-i (EU) 2015/2447 végrehajtási rendelete az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

      (8)  HL L 346., 2012.12.15., 3. o.


title: A Bizottság 1051/2012/EU végrehajtási rendelete ( 2012. november 8. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               9.11.2012

               HU

               Az Európai Unió Hivatalos Lapja

               L 310/47

         A BIZOTTSÁG 1051/2012/EU VÉGREHAJTÁSI RENDELETE
   (2012. november 8.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 8-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1118/2012/EU végrehajtási rendelete ( 2012. november 28. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [东山白芦笋 (Dongshan Bai Lu Sun) (OFJ)]

text:
               30.11.2012

               HU

               Az Európai Unió Hivatalos Lapja

               L 330/12

         A BIZOTTSÁG 1118/2012/EU VÉGREHAJTÁSI RENDELETE
   (2012. november 28.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [ (Dongshan Bai Lu Sun) (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

            Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Kína kérelmét (2) a „
                   (Dongshan Bai Lu Sun)” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 28-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 99., 2012.4.3., 14. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcs, zöldségfélék és gabonafélék, frissen vagy feldolgozva

      KÍNA

          (Dongshan Bai Lu Sun) (OFJ)